ทำความเข้าใจกับวงจรการผสมพันธ์ของเจ้าเหมียว รู้จักสัญลักษณ์ผ่านท่าทาง
แมวเพศเมียเป็นสัดบ่อยๆ ซึ่งก็คือเธอสามารถเป็นสัดได้หลายๆ ครั้งต่อปี   วงจรของแมวต่างจากสุนัขที่มีช่วงพัก ทำให้อยู่ในช่วงเป็นสัดสองครั้งต่อปีเท่านั้น  ในระยะเป็นสัดนี้ ช่องคลอดของน้องแมวจะบวม เนื่องจากมีเลือดมาเลี้ยงมากขึ้นเตรียมรับการตั้งท้อง แต่อาการบวมนี้ไม่สามารถสังเกตผ่านอาการภายนอกได้ ฤดูผสมพันธ์ุของแมวป่าคือช่วงเดือนมีนาคมถึงประมาณมิถุนายน นั่นคือลูกแมวจะเกิดห่างจากช่วงฤดูหนาวอันโหดร้ายที่มีโอกาสรอดชีวิตน้อย  แต่แสงจากหลอดไฟสามารถหลอกให้แมวเชื่อว่ายังไม่ถึงฤดูหนาวได้ ดังนั้นถ้าเจ้าเหมียวของคุณอยู่แต่ในบ้าน การเปลี่ยนแปลงของฤดูกาลจะมีผลเพียงเล็กน้อยหรือไม่มีเลยต่อวงจรการผสมพันธ์ุของเธอ   ดังนั้นพวกเธอจะเป็นสัดได้ตลอดทั้งปี ช่วงฤดูผสมพันธ์ุของแมวเฉลี่ยอยู่ที่ 21 วัน ใน 3 สัปดาห์นี้ พวกเธออาจเป็นสัดมากถึง  7 วัน การเป็นสัดเรียกอีกอย่างได้ว่า “การร้องหาคู่” เพราะแมวตัวเมียจะร้องดังมาก และชอบเดินไปรอบบ้านร้องเสียงหง่าวๆหรือเสียงดังๆ น้องแมวอาจส่งเสียงเหมือนกำลังเจ็บปวด ร้องไห้ และอาจจะเสียงดังจนคุณเจ้าของนอนข่มตาไม่ลงตอนกลางคืน   แต่ถ้าเจ้าเหมียวของคุณชอบร้องอยู่แล้ว การร้องเสียงดังอาจไม่ได้แปลว่าเธอกำลังอยู่ในระยะเป็นสัด น้องเหมียวจะ “ร้องหาคู่” ดังและนานกว่าปกติ และเกิดขึ้นร่วมๆกับอาการดังด้านล่างนี้ อาการอยู่ไม่สุขและเดินไปเดินมาเป็นอาการหนึ่งที่เกิดขึ้นในระยะเป็นสัดของแมวเพศเมีย  อาการนี้มักเกิดพร้อมๆกับการร้องเสียงดัง แมวเพศเมียในช่วงเป็นสัดจะขี้อ้อนมากกว่าปกติ ถ้าเจ้าเหมียวของคุณเป็นจอมหยิ่ง เธอจะกลายเป็นจอมอ้อนในช่วงนี้   เมื่อเป็นสัด เจ้าเหมียวมักจะถูข้อเท้าเจ้าของไปมา จนคุณอาจจะสะดุดล้มได้ตอนเดิน นิสัยที่สังเกตได้อีกอย่างคือเธอจะถูคางและแก้ม (ซึ่งมีต่อมรับกลิ่นอยู่) กับเฟอร์นิเจอร์ โดยเฉพาะตามขอบเช่น ขอบประตู กลิ่นตัวของน้องแมวเองจะเปลี่ยนไปเล็กน้อยด้วย และเธอก็จะชอบไปฝากกลิ่นไว้ตามที่ต่างๆเพื่อป่าวประกาศว่า ฉันอยากมีคู่แล้วนะ เมื่อแมวพร้อมผสมพันธ์ุจะส่งสัญญาณได้ผ่านการขยับหาง หมายความว่าเมื่อคุณลูบหลังของเธอ โดยเฉพาะบนกระดูกเชิงกรานใกล้รอยต่อกับหาง แมวเพศเมียจะกระดกก้นขึ้นและขยับหางไปด้านหนึ่ง การตอบสนองนี้เป็นวิธีที่ทำให้แมวเพศผู้สามารถเข้าถึงช่องคลอดของเธอได้ง่ายขึ้นเวลาผสมพันธ์ุ พฤติกรรมนี้คือการที่เจ้าเหมียวแอ่นหลังขนานพื้น ยกก้นขึ้นและคลานไปมาตามพื้น ในช่วงการเป็นสัด แมวเพศเมียบางตัวจะนอนกลิ้งบนพื้นพร้อมกับส่งเสียงโหยหวน เป็นไปได้ว่า ถ้าคุณไม่รู้ว่าพฤติกรรมนี้เป็นเรื่องปกติ  อาจมองว่าเธอกำลังร้องขอความช่วยเหลือ ซึ่งมักเป็นสาเหตุให้คุณแตกตื่นโทรหาสัตวแพทย์ ทั้งที่พฤติกรรมนี้ไม่ได้บ่งบอกว่าน้องแมวกำลังเจ็บป่วย บริเวณปากช่องคลอดของแมวจะบวมขึ้นในระยะเป็นสัด ทำให้เจ้าเหมียวไม่สบายตัว เธอจึงอาจใช้เวลาเลียทำความสะอาดตรงนี้มากเป็นพิเศษ อาการบวมนี้อาจสังเกตได้ยากถ้าไม่ตั้งใจดูดีๆ อาจไม่มีการเปลี่ยนแปลงทางร่างกายภายนอกให้เห็น แม้แต่เจ้าเหมียวที่ติดบ้านก็จะชอบออกผจญภัยในระยะเป็นสัด ถ้าแมวตัวผู้ไม่มาหา เธออาจจะออกไปตามหาเองเป็นวันๆ  ถ้าแมวยังไม่ทำหมันและคุณก็ไม่อยากให้เธอท้อง เก็บเธอไว้ในบ้านและอย่าให้แมวตัวผู้เข้ามาในช่วงการเป็นสัด
เข้าใจวงจรการเป็นสัด. เข้าใจบทบาทของฤดูกาล. รู้จักช่วงผสมพันธ์ุ. ฟังเสียงร้อง. สังเกตอาการอยู่ไม่สุข. อ้อนหนักกว่าเดิม. ดูหางดีๆ. ดูการคลานแบบ “เตรียมจู่โจม”. ดูการพลิกตัว. เธอเลียบ่อยขึ้น. แมวจะไม่อยู่บ้าน.
https://www.wikihow.com/Tell-If-Your-Cat-Is-in-Heat https://www.wikihow.com/Tell-If-Your-Cat-Is-in-Heat
Understanding Your Cat's Reproductive Cycle Recognizing Behavioral Signs